Publius Ovidius Naso (Sulmo, 20 maerte 43 v.Chr. - Tomis, 17 nae Chr.) 'oort saemen met Vergilius, Horatius, Propertius en Tibullus tot de groôte dichters uut het Romeinse Rijk. Saemen mie de eerste tweê wordt um beschouwd as de canonieke dichters van de Latijnse literatuur. Miet de leste twee vormde um de elegiaci. Ovidius was bevriend met Propertius, Bassus en Ponticus. Vergilius en Tibullus waere al gesturven vòdat Ovidius ulder 'ao kunnen ontmoeten.